**Vysvetlenie súťažných podkladov   č. 20**

žiadame Vás o vysvetlenie nasledovných otázok :  
  
OBJEKT : P4 – TECHNICKÝ PAVILÓN  
Otázka č.1  
V pôdoryse PO sú dvoje dvere označené ako únikové, ale nie je určený druh panikového kovania, podľa ktorej normy (EN179 alebo EN1125?), ktorá funkcia (E,B?), priznané alebo zadlabané?  
**Odpoveď:**

Bez panikového kovania.

Otázka č.2  
Čo myslí projektant pod pojmom „Všetky dvere oddeľujúce jednotlivé samostatné požiarne úseky, budú požiarne typu EW a všetky budú opatrené automatickým uzatváracím zariadením? Prosím o relevantnú špecifikáciu.  
**Odpoveď:**

Vo výkrese PPO označenie dverí oddeľujúcich požiarne úseky – C požiarne uzávery s funkčným vybaveným zatváracím, samozatváracím.

VÝPISY  
Otázka č.3  
Podľa výpisov by v Pavilóne P1 mali byť dvere D23, ale nie sú ani v pôdoryse ani vo výkaze výmer. Vo výkaze výmer pre Technický pavilón chýbajú dvere D01 do m. č. 1.14. Podľa PO majú byť tieto dvere nepožiarne, vo Výpise sú protipožiarne. Žiadame opraviť.  
Výpisy pre dvere /drevené aj hliníkové/ neobsahuje žiadnu špecifikáciu kovania /kľučka, guľa, WC sada, druh zámku, panikové kovanie, ......../, žiadame doplniť presné špecifikácie.  
Vo výpisoch je pri každom výrobku poznámka : "pred výrobou otvoru je treba zamerať na mieste". Akú výrobu otvorov má projektant na mysli ?  
**Odpoveď:**

Dvere D23 sú preklep, vymazané z výkazu výmer a výpisu prvkov.

Dvere D01 sú uvedené vo výkaze výmer. Dvere D01 nie sú protipožiarne, upravené vo výpise prvkov a výkaze výmer.

Typ a druh kovania (kľučka, guľa, WC, ...) sa určí po dohode s investorom. Panikové kovanie nie je potrebné.

"pred výrobou otvoru je treba zamerať na mieste" malo byť napísané "pred výrobou výplne otvoru je treba zamerať na mieste". Vo výpise prvkov zjednodušený text „Pred výrobou zamerať“.

VZDUCHOTECHNIKA  
Otázka č.4  
V Technickej správe Vzduchotechniky v časti 14. POŽIADAVKY NA DODÁVATEĽA STAVBY je uvedené :  
„Požiarne upchávky okolo prestupov VZT a CHL potrubia cez hranice požiarnych úsekov sú dodávkou stavby.“ Vo výkaze výmer objekt P4 Technický pavilón sa požiarne upchávky nenachádzajú, preto ich požadujeme doplniť.  
Taktiež požadujeme doplniť do výkazu výmer požiarne upchávky do časti Zdravotechnika, Ústredné vykurovanie, Elektroinštalácia.  
**Odpoveď:**

Požiarne prestupy doplnené vo výkaze výmer do P1, P2, P3 a P4

ZDRAVOTECHNIKA  
Otázka č.5  
V Technickej správe Zdravotechniky projektant píše :  
„Dažďové vody zo strechy objektov budú vsakované na pozemku do vsakovacej šachty. Vsakovacia šachta bude betónová s priemerom 1800mm dodávaná ako prefabrikát od firmy Klartec. Pôdorysná plocha vsakovacieho telesa je 2,54m2. Vsakovacia šachta bude ručne kopaná a na základe záverov z hydrogeologického posudku RNDr. Petra Lešického číslo 19/2019 vypracovaného v auguste 2019 bude hlboká 20 metrov.“ Sme toho názoru, že ručne kopať studňu o priemere 1,80 m do hĺbky 23 m ako je vo výkaze výmer, je nereálne! Žiadame o prehodnotenie tohto návrhu a navrhnutie reálneho riešenia.  
**Odpoveď:**

*Vsakovacia šachta bude v hĺbke 23 m. Šachta bude vŕtaná priemer 1,8 m s vložením betónových skruží DN1000/600/80. Priestor medzi skružami a vrtom obsypať štrkom fr. 6-18. Upravené vo výkaze výmer . Postup určený hydrologickým posudkom Mgr. Ivan Brutenič, ktorý je súčasťou súťažných podkladov. Postup upravený vo výkaze výmer a PD ZTI.*

Otázka č.6  
Žiadame projektanta o vysvetlenie položky č.6 :  
"162701105 Vodorovné premiestnenie výkopku za sucha, z horniny 1 až 4, na vzdialenosť nad 9000 do 10000m m3 421,000"  
Odvoz výkopu do vzdialenosti 9000m vo výkaze výmer chýba, žiadame o jeho doplnenie.

**Odpoveď:**

*Položkou vodorovné premiestnenie je myslený odvoz. Výkaz výmer obsahuje aj samostatné prislúchajúce položky na naloženie zeminy a uloženie na skládku.*